Omnibus presentes litteras inspecturis, Erardus, miseratione divina Autissiod. episcopus, salutem in Domino. Notum facimus quod cum nos, pensata utilitate ecclesiæ nostræ remisimus manum-mortuam hominibus et feminabus nostris de Appoiniaco. de Esbria et de Baailliaco, de consensu capituli nostri Autissiod., prout in quibusdam litteris super hoc confectis plenius continetur, volumus pro nobis successoribusque nostris, predictis hominibus et feminabus in hoc expresse consentientibus, quod predictæ manus-mortuæ remissio et ea que in predictis litteris continentur non possint predicto capitulo in villis et rebus suis prejudicium grave innotare, et consuetudines quas hactenus habuit dictum capitulum eidem salvæ sint in futurum; et quod homines nostri dictarum villarum hactenus acquisierint vel acquirent in futurum, vel accipient in maritagium res aliquas in villis seu locis ubi habet manum-mortuam dictum capitulum, et decedent sine herede de proprio corpore derelicto: quod res sic acquisitas existentes in manu-mortua dicti capituli mobiles seu immobiles, in omnibusque et singulis casibus uti de consuetudine habet locum manus-mortua. dictum capitulum acciperet et suas faceret absque reclamatione aliquorum prædictorum hominum et feminarum, vel heredum suorum. Item volumus quod si aliqui predictorum hominum nostrorum et feminarum delinquant taliter quod bona ipsorum debeant confiscari, et habeant bona mobilia seu immobilia in terra et justitia predicti capituli, quod bona illa pertineant ad capitulum memoratum, et absque conditione aliqua sua fiant. Presertim, ex gratia speciali consentimus et volumus quod predictum capitulum de possessionibus et rebus illis quas modo habent in predictis villis et earum pertinentiis ad solutionem aliquarum decimarum minime teneantur; et quod illi qui ab antiquo sint homines dicti capituli sua burgesia, de possessionibus illis quas habent modo sciiicet tempore confectionis præsentium in prædictis villis et earum pertinentiis, vicesimam partem fructum loco decimæ tantummodo solvere teneantur. Et si aliquas possessiones, de cætero, in dictis villis aut earum pertinentiis acquirant, decimam partem fructuum earum solvere tenerentur. Et in testimonium omnium præmissorum sigillum nostrum præsentibus duximus apponendum. Actum et datum, anno Domini Mº CCº septuagesimo-sexto, mense septembri.